**Broj: 190-10-029/19**

**Mostar, 01.02.2019.godine**

 **IZVOD IZ ZAPISNIKA SA IZBORNE SJEDNICE SKUPŠTINE**

 **UNIJE STUDENATA UNIVERZITETA „DŽEMAL BIJEDIĆ“**

 **U MOSTARU**

**Mjesto održavanja:** Sala za simulovano suđenje Pravnog fakulteta Univerziteta „Džemal Bijedić“ u Mostaru

**Vrijeme održavanja:** srijeda, 23.01.2019.godine

**Prisutni delegati Skupštine:** Rađa Vejzović (Agromediteranski fakultet), Muamer Opardija (Agromediteranski fakultet), Mahmut Alendar (Agromediteranski fakultet), Azemina Isenović (Agromediteranski fakultet), Almina Prevljak (Mašinski fakultet), Enes Čajdo (Mašinski fakultet), Ammar Lavić (Mašinski fakultet), Amer Herić (Mašinski fakultet), Mehmed Proho (Građevinski fakultet – s kašnjenjem od 40 minuta), Amer Čakširan (Građevinski fakultet), Amina Baljić (Građevinski fakultet), Nedim Halebić (Građevinski fakultet), Mirza Čamo (Fakultet humanističkih nauka), Maida Husnić (Fakultet humanističkih nauka), Aldijana Balalić (Fakultet humanističkih nauka – s kašnjenjem od 10 minuta), Adnan Ćohković (Ekonomski fakultet), Faris Zukić (Pravni fakultet), Lejla Karabeg (Pravni fakultet – s kašnjenjem od 15 minuta), Džani Pajić (Pravni fakultet), Nina Gosto (Pravni fakultet), Ajla Sinanović (Nastavnički fakultet), Sadžida Jelovac (Nastavnički fakultet), Aldina Motika (Nastavnički fakultet), Nedim Hondo (Fakultet informacijskih tehnologija), Nermin Muratović (Fakultet informacijskih tehnologija), Omar Lapo (Fakultet informacijskih tehnologija), Musab Čevra (Fakultet informacijskih tehnologija), Adelisa Čaluk (Studentski centar)

**Opravdano odsutni delegati Skupštine:** Nedim Isić (Fakultet humanističkih nauka), Kadrija Macić (Ekonomski fakultet), Anis Masleša (Ekonomski fakultet), Naida Redžić (Ekonomski fakultet), Kenan Jazvin (Nastavnički fakultet), Muhamed Fazlić (Studentski centar).

Predsjednik Unije studenata Univerziteta „Džemal Bijedić“ u Mostaru konstatovao je da je prisutno 28 od 34 delegata, što čini kvorum za pravovaljano odlučivanje te otvorio sjednicu Skuštine s predloženim **dnevnim redom**:

1.Verifikacija mandata i polaganje svečane zakletve članova Skupštine izabranih na Studentskim izborima;

2.Donošenje Odluke o usvajanju Izvješataja o realizovanim aktivnostima Unije studenata u mandatnom periodu 2017-2019;

3.Donošenje Odluke o izboru predsjedavajućeg i dopredsjedavajućeg Skupštine Unije studenata;

4.Donošenje Odluke o izboru predsjednika Unije studenata;

5.Donošenje Odluke o izboru potpredsjednika Unije studenata;

6.Donošenje Odluke o izboru desetog saziva Predsjedništva Unije studenata;

7.Donošenje Odluke o izboru Nadzornog odbora Unije studenata;

8.Donošenje Odluke o pristupanju Studentskoj konferenciji Federacije BiH;

9.Informacija o dosadašnjim aktivnostima u postupku rješavanja finansijsko-pravnog položaja Unije studenata;

10.Razmatranje inicijative o formiranju Studentskog fonda solidarnosti Univerziteta „Džemal Bijedić“ u Mostaru;

11.Analiza aktivnosti fakultetskih asocijacija studenata;

12.Razno

Ammar Lavić predlaže izmjenu i dopunu predloženog dnevnog reda, koja glasi: umjesto tačke 12.Razno, predlažem donošenje Zaključka o strateškim ciljevima Unije studenata, a da tačka 13.bude Razno.

Nakon diskusije Džani Pajić stavlja na glasanje dnevni red uz predložene izmjene i dopune, koji je **jednoglasno** usvojen.

**Tačka 1)**

**Jednoglasno** je donesena Odluka o verifikaciji mandata novoizabranih članova Skupštine Unije studenata na Studentskim izborima.

**Tačka 2)**

U svom obimnom izlaganju, predsjednik Unije studenata, Džani Pajić, se referisao na urađene i implementirane aktivnosti, projekte i inicijative Unije studenata u prethodnom mandatnom periodu, te izložio Izvještaj o radu.

Spomenute su samo neke od inicijativa, projekata i aktivnosti, kao što su: Nekoliko humanitarnih akcija putem kojih je pomognuto nekoliko desetina porodica s čitavog područja Grada Mostara, uspostavljena je odlična saradnja s kulturnim institucijama – prvenstveno Narodnim pozorištem Mostar, provedene su akcije dobrovoljnog darivanja krvi na svim fakultetima, pokrenute su aktivnosti na osnivanju Studentske konferencije Federacije BiH, obilježen je Svjetski dan dijabetesa, održani su kvizovi znanja, zatim Debatno takmičenje između studenata i srednjoškolaca, posebno su naglašeni projekti Studentska univerzitetska liga koja je uspješno održana prvu godinu mandata, međutim ne i drugu zbog uskraćene finansijske podrške generalnog sponzora, izražena je nada da će se ove godine steći okolnosti za uspješnu realizaciju Studentske lige, kao i tradicionalnog projekta Studentski iftari. Naglašeno je da je broj korisnika studentskih iftara u porastu iz godine u godinu. Spomenuta je i inicijativa za rješavanje finansijsko-pravnog položaja Unije studenata, kao i opremanje Univerzitetske biblioteke, Međuuniverzitetsko debatno takmičenje, Zlatne plakete najboljim studentima, itd...

**Jednoglasno** je usvojen Izvještaj o radu Unije studenata u mandatnom periodu 2017-2019.

Prije nastavka sjednice, studentskim delegatima se obratio prof.dr.Senad Rahimić, prorektor za nastavu i studentska pitanja, te poželio uspješan rad Unije studenata i u narednom periodu i naglasio par ključnih stvari od krucijalne važnosti za cijeli Univerzitet, kao što je rješavanje finansijsko-pravnog statusa Unije studenata.

**Tačka 3)**

Džani Pajić predlaže Maidu Husnić za predsjednicu Skupštine, a Harun Isić Farisa Zukića za zamjenika predsjednice Skupštine.

**Jednoglasno** je donesena Odluka o izboru Maide Husnić za predsjednicu i Farisa Zukića za zamjenika predsjednice Skupštine Unije studenata.

**Tačka 4)**

Mirza Čamo predlaže Džanija Pajića za novog-starog predsjednika Unije studenata, istaknuvši kako trenutno ne postoji osoba na Univerzitetu koja je više upućenija u postojeću tematiku i navedene studentske probleme, te pohvalio dosadašnji rad Unije studenata.

**Jednoglasno** je donesena Odluka o reizboru Džanija Pajića na poziciju predsjednika Unije studenata.

**Tačka 5)**

Džani Pajić predlaže Ammara Lavića za potpredsjednika Unije studenata, naglasivši kako je Ammar istaknuti aktivista, te da je bio jedan od najaktivnijih članova Unije studenata u prethodnom mandatu. Ammar je aktivno učestvovao u svim aktivnostima koje je Unija studenata realizirala u prethodne dvije godine.

**Jednoglasno** je donesena Odluka o izboru Ammara Lavića za potpredsjednika Unije studenata.

**Tačka 6)**

**Jednoglasno** je donesena Odluka o izboru desetog saziva Predsjedništva Unije studenata u sastavu:

Nedim Hondo – Fakultet informacijskih tehnologija

Harun Isić – Pravni fakultet

Mirza Čamo – Fakultet humanističkih nauka

Enes Čajdo – Mašinski fakultet

Muamer Opardija – Agromediteranski fakultet

Adnan Ćohković – Ekonomski fakultet

Mehmed Proho – Građevinski fakultet

Ajla Sinanović – Nastavnički fakultet

Adelisa Čaluk – Studentski centar

**Tačka 7)**

**Jednoglasno**  je donesena Odluka o izboru članova Nadzornog odbora Unije studenata:

Nermin Muratović – FIT

Lejla Karabeg – Pravni fakultet

Aldijana Balalić – FHN

Amer Herić – Mašinski fakultet

Mahmut Alendar – Agromediteranski fakultet

Anis Masleša – Ekonomski fakultet

Amina Baljić – Građevinski fakultet

Aldina Motika – Nastavnički fakultet

**Tačka 8)**

Džani Pajić je prisutne upoznao s procesom osnivanja krovne studentske organizacije na nivou Federacije BiH, te činjenicom da je u prethodnom periodu zajednički predložen Nacrt Statuta Studentske konferencije FBiH od strane: Unije studenata Univerziteta „Džemal Bijedić“ u Mostaru, Studentskog zbora Sveučilišta u Mostaru i Unije studenata Univerziteta u Bihaću.

**Jednoglasno** je donesena Odluka o pristupanju Unije studenata Studentskoj konferenciji FBiH.

**Tačka 9)**

Džani Pajić je prisutne delegate upoznao s postupkom i procesom rješavanja finansijsko-pravnog položaja Unije studenata, te naglasio važnost sinergije i dogovora s menadžmentom Univerziteta oko ovog pitanja.

Također je predstavio dva moguća modela rješavanja ove problematike, a to su:

-Unija studenata zadržava trenutni status i sredstva koja studenti uplaćuju za rad Unije studenata uplaćuju se na poseban račun Unije studenata, nezavisno od Univerziteta.

-Unija studenata postaje organizaciona jedinica Univerziteta, s posebnim podračunom na nivou Univerziteta, na koji se uplaćuju sredstva.

**Tačka 10)**

Prisutni studentski delegati su upoznati sa inicijativom za osnivanje Studentskog fonda solidarnosti kojim bi se eventualno stipendirale određene kategorije studenata na Univerzitetu.

Samu ideju je pohvalio i prorektor dr.Rahimić, istaknuvši kako je to odlična ideja, s tim da bi se model osnivanja samog fonda morao prilagoditi položaju Unije studenata.

**Tačka 11)**

**Jednoglasno** je donesen Zaključak kojim Skupština Unije studenata obavezuje matične fakultetske asocijacije studenata da do kraja mjeseca aprila inicira, odnosno implementira po dvije aktivnosti/projekta.

Maida Husnić, predsjednica Skupštine, zbog opravdanih razloga napustila je sjednicu u 11:50h, te zasjedanje prepustila zamjeniku predsjednice Farisu Zukiću.

**Tačka 12)**

Ammar Lavić, novoizabrani potpredsjednik Unije studenata, usmeno je obrazložio Zaključak koji je predložio na samom početku sjednice, te istakao važnost proaktivnog djelovanja Unije studenata na poljima studentskih prava, informacionih tehnologija i poduzetništva.

**Jednoglasno** je usvojen Zaključak o strateškim ciljevima Unije studenata u narednom periodu:

-studentski informacioni sistem

-definisan budžet Unije studenata i javno dostupan

-student-prorektor

-drugi redovan septembarski rok

-centar za studentsko poduzetništvo i inovativnost

-student-član Upravnog odbora Univerziteta.

Nakon iscrpne rasprave i diskusije, Faris Zukić je zaključio zasjedanje Skupštine u 12:05h.

 **Zapisnik sačinio: Predsjednica Skupštine Zamjenik predsjednice Skupštine**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

 **Mirza Lalić, sekretar Maida Husnić Faris Zukić**

**­­­­­**